SAJTÓKÖZLEMÉNY

a Debreceni Egyetem partnerségével megvalósuló InnovaSPA (Interreg Europe) projekt első tanulmányútjáról

A Debreceni Egyetem szervezésében, a Pénzügyminisztérium, a Termál-Egészségipari Klaszter és a Hungarospa Hajdszoboszlói Gyógyfürdő Zrt. munkatársai vettek részt az InnovaSPA projekt keretében a francia  Auvergne‐Rhône‐Alpes régió által megrendezett tanulmányúton, ahol Vichy város polgármesterével is találkoztak és tanulmányozni tudták azokat a jó gyakorlatokat, amelyek világszerte ismertté tették ezt a térséget.

A Debreceni Egyetem 2018. júniusában kezdte meg a termálterápiákra vonatkozó szakpolitikák fejlesztését célul kitűző InnovaSPA című projekt megvalósítását.

2018-ban is zajlott a munka a régiókban, a Debreceni Egyetem munkatársai is gyűjtötték a jó gyakorlatokat és több szempont alapján elkészült a régiós analízis is. Nagy segítséget nyújtottak ebben a stakeholderek is, akik közt ott találjuk a Termál-Egészségipari Klasztert, a termálfürdőket, de a Pénzügyminisztériumot, a Hajdú-Bihar Megyei Önkormányzatot és nem utolsósorban a Debreceni Egyetem különböző karainak képviselőit.

Idén márciusban a Thermauvergne Egyesület – mint a projekt vezető partnere – által szervezett tanulmányúton vehetett részt a stakeholderek egy része, amelynek során betekintést nyerhettek abba, hogy a francia termálrégióban milyen szereplők tesznek a sikerért és milyen módon szerveződnek; milyen terveik vannak és milyen eredményekre építhetnek.

Az itthon talán kevéssé ismert Royat városában kezdődött a program a  Thermal Establishment & Aesclepios és a Royatonic fürdők megtekintésével. Érdekes különbség, hogy mennyire elkülönül a termálvíz wellness- és gyógyító célú igénybevétele. Fontos megemlíteni, hogy a hazai termálvizek hőmérséklete jóval magasabb az ott tapasztaltaknál.

A második napon a Châtel‐Guyon-i folyamatban lévő egészségipari beruházást tekinthették meg a résztvevők, illetve  Vichy Célestins Thermal Spa és a  Thermes Les Dômes szolgáltatási kerültek ismertetésre. Érdekesség volt a luxusszintű szolgáltatások és a magánszféra prioritása, amelynek természetesen történelmi gyökerei is vannak. A nap zárásaként Vichy város polgármesterével találkoztak a résztvevők.

A harmadik napon a projekt partnerei üléseztek és tárgyaltak a projekt előrehaladásáról, az elszámolásokról, a jó gyakorlatokról, a jövőbeli együttműködési lehetőségekről valamint Gregán Orsolya a Debreceni Egyetem képviseltében ismertette a következő tanulmányút tervezett programját is.

Szeretettel és számtalan jó gyakorlatunk bemutatásával várjuk az InnovaSPA projekt keretében vendégeinket 2019. május 14-16. között!

További információ: Gregán Orsolya (+36302132506, gregan.orsolya@gmail.com)